CELEX: 62019TN0286
Language: et
Date: 2019-05-03 00:00:00
Title: kohtuasi T-286/19: 3. mail 2019 esitatud hagi — Azarov versus nõukogu

24.6.2019   
            
            
               ET
            
            
               Euroopa Liidu Teataja
            
            
               C 213/78
            
         
      3. mail 2019 esitatud hagi — Azarov versus nõukogu
      (kohtuasi T-286/19)
      (2019/C 213/74)
      Kohtumenetluse keel: saksa
      
         Pooled
      
      
         Hageja: Mykola Yanovych Azarov (Kiiev, Ukraina) (esindajad: advokaadid G. Lansky ja A. Egger)
      
         Kostja: Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada ELTL artikli 263 alusel nõukogu 4. märtsi 2019. aasta otsus (ÜVJP) 2019/354, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2019, L 64, lk 7), ning nõukogu 4. märtsi 2019. aasta rakendusmäärus (EL) 2019/352, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2019, L 64, lk 1), hagejat puudutavas osas;
               
            
                  —
               
               
                  võtta Üldkohtu kodukorra artikli 64 alusel teatavaid menetlust korraldavaid meetmeid, eelkõige
                  
                              a)
                           
                           
                              paluda nõukogul esitada dokumente, mis tõendavad, et ta on kontrollinud, kas järgitakse kaitseõigusi ja õigust tõhusale kohtulikule kaitsele, ning kontrollinud etteheidete põhjendatust;
                           
                        
                              b)
                           
                           
                              paluda Euroopa Liidu välisteenistusel esitada dokumente, mis tõendavad, et ta on kontrollinud, kas järgitakse kaitseõigusi ja õigust tõhusale kohtulikule kaitsele, ning
                           
                        
            
                  —
               
               
                  vastavalt Üldkohtu kodukorra artikli 87 lõikele 2 mõista kohtukulud välja nõukogult.
               
            
         Väited ja peamised argumendid
      
      Hagi põhjenduseks esitab hageja ühe väite, et vaidlustatud õigusaktide puhul on tehtud ilmne hindamisviga.
      Hageja väidab kõigepealt, et kostja on rikkunud formaalseid kontrollimiskohustusi eeskätt seoses kontrolli sõltumatusega, pädevuse kontrollimisega ning kaitseõiguste ja õiguse tõhusale kohtulikule kaitsele tagamisega. Seetõttu on kostja rikkunud nõudeid, mille Euroopa Kohus on sõnastanud 19. detsembri 2018. aasta kohtuotsuses Azarov vs. nõukogu (C-530/17 P, EU:C:2018:1031).
      Veel väidab hageja, et kostja on rikkunud põhjendamiskohustust, sest ta ei kontrollinud hageja kohta esitatud etteheidete põhjendatust.